Document ID: /roh_data/filtered/fineweb-2-filterrobots_roh.jsonl.gz/3267

October è il mais dal vin e da las chastognas. En bleras culturas vegnan las chastognas clamadas il paun dals povers e noss antenats pudevan mintgatant surviver mo grazia a las chastognas setgas. Las chastognas grischunas vegnan racoltas en il guaud dal Brentan tranter Castasegna e Soglio en la val Bergiaglia.
Blers Engiadinais las mangian a Chalandamarz cun groma sbattida. Ma era ils auters Grischuns las importavan dal sid, per exempel quels da Medel si da la Val Blenio u ils da Hinterrhein siador la Mesolcina. La schuppa da perdunanza era in blers lieus ina schuppa da chastognas.